4:9 Haeba u na le e ngata, aba haholo. Haeba u ba le ho honyenyane, leha ho le joalo ba leka ka matla ho fana ka e nyenyane ka bolokolohi. Mo tshimologong go ne go le thata gore ke tlogele dikgopolo tse di sa siamang mme fa nako e ntse e ya di ne tsa tseelwa sebaka ke dithuto tsa Baebele. Ke gakologelwa kafa ke neng ka kgothala ka teng fa ke ne ke utlwa tsholofetso eno ya Modimo: “Mo lobakanyaneng fela, moikepi o tla bo a sa tlhole a le teng; ruri o tla sekaseka lefelo la gagwe, mme o tla bo a seyo. Mme ba ba pelonolo ba tla rua lefatshe, ruri ba tla nna le boitumelo jo bogolo mo letlotlong la kagiso.” (Pesalema 37:10, 11) Mme gape le tsholofelo ya gore ke tla boa ke bona rre gape mo Paradaiseng e ne ya simolola go nna selo sa mmatota mo go nna. Gantsi ke ne ke akanya ka mafoko ano a ga Jesu: “Lo se gakgamalele seno, ka gonne nako e etla e mo go yone botlhe ba ba mo mabitleng a kgakologelo ba tla utlwang lentswe la gagwe ka yone mme ba tla tswa, ba ba dirileng dilo tse di molemo ba tswela kwa tsogong ya botshelo.”—Johane 5:28, 29.